CELEX: 32014D0729
Language: da
Date: 2014-10-20 00:00:00
Title: Rådets gennemførelsesafgørelse 2014/729/FUSP af 20. oktober 2014 om gennemførelse af afgørelse 2010/231/FUSP om restriktive foranstaltninger over for Somalia

21.10.2014   
            
            
               DA
            
            
               Den Europæiske Unions Tidende
            
            
               L 301/34
            
         RÅDETS GENNEMFØRELSESAFGØRELSE 2014/729/FUSP
   af 20. oktober 2014
   om gennemførelse af afgørelse 2010/231/FUSP om restriktive foranstaltninger over for Somalia
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2,
   under henvisning til Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (1), særlig artikel 7 og 8, og
   ud fra følgende betragtninger:
   
               (1)
            
            
               Den 26. april 2010 vedtog Rådet afgørelse 2010/231/FUSP.
            
         
               (2)
            
            
               Den 23. og 24. september 2014 godkendte FN's Sikkerhedsråds komité, der er nedsat ved FN's Sikkerhedsråds resolution 751 (1992) og 1907 (2009), tilføjelsen af to enkeltpersoner til listen over personer og enheder, der er omfattet af restriktive foranstaltninger.
            
         
               (3)
            
            
               Bilag I til afgørelse 2010/231/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Bilag I til afgørelse 2010/231/FUSP ændres hermed som anført i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Luxembourg, den 20. oktober 2014.
      
         
            På Rådets vegne
         
         C. ASHTON
         
            Formand
         
      
   
   
      (1)  EUT L 105 af 27.4.2010, s. 17.
   
      BILAG
      
                  I.
               
               
                  Oplysningerne nedenfor føjes til listen i bilag I til afgørelse 2010/231/FUSP.
               
            
         LISTE OVER PERSONER OG ENHEDER SOM OMHANDLET I ARTIKEL 2
      
      I.   Personer
      
      
               
                  14.
               
               
                  Maalim Salman (alias a) Mu'alim Salman, b) Mualem Suleiman, c) Ameer Salman, d) Ma'alim Suleiman, e) Maalim Salman Ali, f) Maalim Selman Ali, g) Ma'alim Selman, h) Ma'alin Sulayman)
                  Fødselsdato: ca. 1979. Fødested: Nairobi, Kenya. Sted: Somalia. Dato for FN's opførelse på listen: den 23. september 2014.
                  Maalim Salman blev af al-Shabaabs leder Ahmed Abdi aw-Mohamed alias Godane valgt til at være chef for al-Shabaabs afrikanske udenlandske krigere. Han har trænet udenlandske statsborgere, som ønskede at slutte sig til al-Shabaab som afrikanske udenlandske krigere, og har været involveret i operationer i Afrika rettet mod turister, underholdningsforetagender og kirker.
                  Salman, som hovedsaglig fokuserer på operationer uden for Somalia, menes at være bosiddende i Somalia, hvor han træner udenlandske krigere i Somalia, inden de sendes videre. Nogle af al-Shabaabs udenlandske krigere opholder sig også i Somalia. Salman har f.eks. beordret udenlandske krigere fra al-Shabaab til det sydlige Somalia som reaktion på en offensiv fra Den Afrikanske Unions Mission i Somalia (AMISOM).
                  Al-Shabaab er ansvarlig for flere terrorangreb, bl.a. angrebet på Westgateindkøbscentret i september 2013 i Nairobi, Kenya, hvor mindst 67 mennesker mistede livet. Senest har al-Shabaab den 31. august 2014 erklæret sig ansvarlig for angrebet på den nationale efterretnings- og sikkerhedstjenestes fængsel i Mogadishu, hvor tre sikkerhedsvagter og to civile blev dræbt, og 15 andre blev såret.
               
            
               
                  15.
               
               
                  Ahmed Diriye (alias a) Sheikh Ahmed Umar Abu Ubaidah, b) Sheikh Omar Abu Ubaidaha, c) Sheikh Ahmed Umar, d) Sheikh Mahad Omar Abdikarim, e) Abu Ubaidah, f) Abu Diriye)
                  Fødselsdato: ca. 1972. Fødested: Somalia. Sted: Somalia. Dato for FN's opførelse på listen: den 24. september 2014.
                  Ahmed Diriye blev udpeget som al-Shabaabs nye emir efter den tidligere leder Ahmed Abdi aw-Mohameds død, der som enkeltperson var opført på listen af Sikkerhedsrådets komité i henhold til resolution 751 (1992) og 1907 (2009). Dette blev offentliggjort den 6. september 2014 i en erklæring fra al-Shabaabs talsmand, Sheikh Ali Dheere. Diriye har været højt placeret i al-Shabaab, og han har som emir kommandoen over al-Shabaabs operationer. Han skal være direkte ansvarlig for al-Shabaabs aktiviteter, som fortsat er en trussel mod freden, sikkerheden og stabiliteten i Somalia. Diriye har siden taget det arabiske navn Sheikh Ahmed Umar Abu Ubaidah.